Poštovane dame i gospodo narodni poslanici, dobar dan, otvaram Prvu sednicu Drugog redovnog zasedanja Narodne skupštine Republike Srbije u 2005. godini. Na osnovu službene evidencije o prisutnosti narodnih poslanika konstatujem da sednici prisustvuju 132 narodna poslanika. Radi utvrđivanja broja narodnih poslanika prisutnih u sali, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Zahvaljujem. Konstatujem da je primenom elektronskog sistema za glasanje utvrđeno da je u sali prisutno više od jedne trećine narodnih poslanika i da postoje uslovi za rad Narodne skupštine. Obaveštavam vas da je sprečeni da sednici prisustvuje narodni poslanik Radoslav Jović. Saglasno članu 84. stav 2. Poslovnika Narodne skupštine Republike Srbije, obaveštavam vas da sam ovu sednicu sazvao u roku kraćem od roka utvrđenog u članu 84. stav 1. Poslovnika Narodne skupštine zbog potrebe da Narodna skupština, u roku iz člana 204. stav 1. Poslovnika Narodne skupštine, razmotri Predlog za izglasavanje nepoverenja ministru pravde Zoranu Stojkoviću, koji je podnela grupa od 31 narodnog poslanika poslaničke grupe Demokratska stranka - Boris Tadić. Pošto u sali nema prisutnih 126 narodnih poslanika, dajem pauzu, po Poslovniku do 11,00 časova. [[Posle pauze – 11,10]] Dame i gospodo narodni poslanici, posle pauze nastavljamo rad. Pošto ćemo preći na usvajanje zapisnika sa prethodne sednice, molim vas da pre toga utvrdimo kvorum za glasanje. Molim narodne poslanike da ubace svoje identifikacione kartice u poslaničke jedinice sistema za glasanje. Hvala. Pošto elektronski sistem pokazuje da je u sali prisutan 131 poslanik, možemo da pređemo na usvajanje zapisnika sa prethodnih sednica. Dostavljeni su vam zapisnik sednice Jedanaestog vanrednog zasedanja Narodne skupštine Republike Srbije u 2005. godini, održane 30. i 31. avgusta i 1, 5, 6, 7, 8, 13. i 14. septembra 2005. godine, zapisnik sednice Dvanaestog vanrednog zasedanja Narodne skupštine Republike Srbije u 2005. godini, održane 14, 15, 19, 20, 21, 22, 26, 27, 28. i 29. septembra 2005. godine i zapisnik sednice Trinaestog vanrednog zasedanja Narodne skupštine Republike Srbije u 2005. godini, održane 16. septembra 2005. godine. Pošto današnjoj sednici prisustvuje više od 126 narodnih poslanika, konstatujem da postoji kvorum za usvajanje zapisnika sa prethodnih sednica, na osnovu člana 86. stav 5. Poslovnika. Obaveštavam vas da je proverom u službi za poslove Administrativnog odbora utvrđeno da tom odboru niko od narodnih poslanika nije dostavio u pisanom obliku primedbe na zapisnike sa navedenih sednica. Prelazimo na odlučivanje. Stavljam na glasanje zapisnik sednice Jedanaestog vanrednog zasedanja Narodne skupštine Republike Srbije u 2005. godini, održane 30. i 31. avgusta i 1, 5, 6, 7, 8, 13. i 14. septembra 2005. godine. Za 127, nije glasalo 63, od prisutnih 190 narodnih poslanika. Konstatujem da je Narodna skupština usvojila zapisnik sednice Jedanaestog vanrednog zasedanja Narodne skupštine Republike Srbije u 2005. godini, održane 30. i 31. avgusta i 1, 5, 6, 7, 8, 13. i 14. septembra 2005. godine. Stavljam na glasanje zapisnik sednice Dvanaestog vanrednog zasedanja Narodne skupštine Republike Srbije u 2005. godini, održane 14, 15, 19, 20, 21, 22, 26, 27, 28. i 29. septembra 2005. godine. Za 128, nije glasalo 63, od prisutnog 191 narodnog poslanika. Konstatujem da je Narodna skupština usvojila zapisnik sednice Dvanaestog vanrednog zasedanja Narodne skupštine Republike Srbije u 2005. godini, održane 14, 15, 19, 20, 21, 22, 26, 27, 28. i 29. septembra 2005. godine. Stavljam na glasanje zapisnik sednice Trinaestog vanrednog zasedanja Narodne skupštine Republike Srbije u 2005. godini, održane 16. septembra 2005. godine. Za 127, nije glasalo 65, od prisutna 192 narodna poslanika. Konstatujem da je Narodna skupština usvojila zapisnik sednice Trinaestog vanrednog zasedanja Narodne skupštine Republike Srbije u 2005. godini, održane 16. septembra 2005. godine. Prelazimo na utvrđivanje dnevnog reda. U sazivu ove sednice, koji vam je dostavljen, sadržan je predlog dnevnog reda sednice, sa samo jednom tačkom, i to: Predlog za izglasavanje nepoverenja ministru pravde Zoranu Stojkoviću, koji je podnela grupa od 31 narodnog poslanika poslaničke grupe Demokratska stranka - Boris Tadić. Pre utvrđivanja dnevnog reda sednice, saglasno odredbama Poslovnika, potrebno je da odlučimo o predlozima za stavljanje na dnevni red akata po hitnom postupku. Grupa od 81 narodnog poslanika poslaničke grupe Srpske radikalne stranke predložila je da se, po hitnom postupku, stavi na dnevni red Predlog zakona o izmenama Porodičnog zakona, koji je podnela Narodnoj skupštini 26. maja 2005. godine. Stavljam na glasanje ovaj predlog za hitan postupak. Za 65, protiv 125, nije glasalo tri, od ukupno prisutna 193 narodna poslanika. Konstatujem da Narodna skupština nije prihvatila ovaj predlog za hitan postupak. Grupa od 81 narodnog poslanika poslaničke grupe Srpske radikalne stranke predložila je da se, po hitnom postupku, stavi na dnevni red Predlog odluke o obrazovanju anketnog odbora radi utvrđivanja činjenica i okolnosti vezanih za nepostupanje nadležnih organa po elaboratu o utvrđivanju postojećeg stanja mosta na Dunavu kod Beške, koji je podnela Narodnoj skupštini 26. maja 2005. godine. Stavljam na glasanje ovaj predlog za hitan postupak. Za 65, protiv 115, nije glasalo 13, od ukupno prisutna 193 narodna poslanika. Konstatujem da Narodna skupština nije prihvatila ovaj predlog za hitan postupak. Grupa od 81 narodnog poslanika poslaničke grupe Srpske radikalne stranke predložila je da se, po hitnom postupku, stavi na dnevni red Predlog deklaracije o položaju prognanog srpskog naroda iz Republike Srpske Krajine i Republike Hrvatske, koji je podnela Narodnoj skupštini 20. juna 2005. godine. Stavljam na glasanje ovaj predlog za hitan postupak. Za 65, protiv 104, uzdržana tri, nije glasao 21, od ukupno prisutna 193 narodna poslanika. Konstatujem da Narodna skupština nije prihvatila ovaj predlog za hitan postupak. Narodni poslanik Radojko Obradović predložio je da se, po hitnom postupku, stavi na dnevni red Predlog zakona o državnoj revizorskoj instituciji, koji je podneo Narodnoj skupštini 14. septembra 2005. godine. Stavljam na glasanje ovaj predlog za hitan postupak. Za dva, protiv 102, nije glasalo 88, od 192 narodna poslanika. Konstatujem da Narodna skupština nije prihvatila ovaj predlog za hitan postupak. Pošto smo se izjasnili o predlozima za stavljanje na dnevni red sednice akata po hitnom postupku, na osnovu člana 90. stav 1. Poslovnika Narodne skupštine, stavljam na glasanje predlog dnevnog reda u celini. Za 67, protiv 123, uzdržan jedan, nisu glasala dva, od ukupno prisutna 193 narodna poslanika. Konstatujem da Narodna skupština nije utvrdila dnevni red Prve sednice Drugog redovnog zasedanja Narodne skupštine Republike Srbije u 2005. godini u celini. Pošto Narodna skupština nije utvrdila dnevni red sednice, zaključujem Prvu sednicu Drugog redovnog zasedanja Narodne skupštine Republike Srbije u 2005. godini. Hvala vam na odgovornosti. Vidimo se sutra u 10,00 časova na drugoj redovnoj sednici jesenjeg zasedanja. Hvala.